दूब के जूस से उतरेगा बुखार, नियमित लेने से नहीं होगा अल्सर, पीरियड्स में दर्द से आराम
नन्ही दूब, हमेशा हरी-भरी रहने वाली। तेज धूप में भी वो कुम्हलाती नहीं, बारिश में वो खिल उठती है। दूब एक कूलिंग हर्ब है। आयुर्वेद में इसके कई फायदे बताए गए हैं।
नन्हीं दूब, हमेशा हरी-भरी रहने वाली। तेज धूप में भी वो कुम्हलाती नहीं, बारिश में वो खिल उठती है।
गुरु नानक ने कहा है ‘नानक नन्हें ही रहो, जैसे नन्हीं दूब
और रूख सब सूख जाएंगे, दूब खूब की खूब
बड़े-बुजुर्गों को कहते सुना है कि सुबह ओस वाली दूब की घास पर चलने से आंखों की रोशनी बढ़ती है। मनुष्य क्या देवताओं को भी दूब प्रिय है।
यानी भारतीय संस्कृति में ही दूब रची-बसी हुई है। शादी-ब्याह, पूजा-पाठ या कोई भी मांगलिक कार्य, दूब सभी जगह रहती है। दूब कहीं भी उग आती है खेत में, मैदान में, दीवार या कुएं में। सहज ही उपलब्ध दूब के गुण इतने हैं कि इसे आयुर्वेद में ‘सहस्र वीर्य’ कहा गया है।
खबर में आगे बढ़ने से पहले एक पोल में अपनी राय देते चलें-
ब्लड शुगर लेवल कम होता है
दूब एक कूलिंग हर्ब है। आयुर्वेद में इसके कई फायदे बताए गए हैं। मीठी भी, कसैली भी और पचने में आसान (लघु) भी। यह कफ-पित्त शामक औषधि है। आयुर्वेद विशेषज्ञ डॉ. दीक्षा भवसार बताती हैं कि दूब का किसी भी रूप में सेवन करने से ब्लड शुगर लेवल कम होता है।
हाल की कई रिसर्च में भी बताया गया है कि दूब का रस पीने से डायबीटिक मरीजों में हाइपोग्लाइसेमिक इफेक्ट होता है। यानी ब्लड शुगर कम होता है।
कफ और पित्त दोनों में काम करती है
डॉ. दीक्षा बताती हैं कि कोई भी चीज जो ठंडी है वो ब्लड के लिए ठीक है। चूंकि खून की प्रकृति गर्म है और दूब की ठंडी, इसलिए यह असरदार होती है। हम जब नमकीन खाते हैं तो ब्लड में इन्फ्लेमेशन होता है। शरीर में जहरीले पदार्थ बनने लगते हैं। दूब के रस का सेवन करने से ब्लड डिटॉक्सीफाई होता है यानी खून साफ होता है। यह कफ और पित्त दोनों नेचर में काम करती है।
यह ब्लड डिसऑर्डर को ठीक करने में भी काम आती है। दूब से ब्लड कोलेस्ट्रोल लेवल भी कम होता है। इससे हमारा हृदय भी ठीक तरीके से काम करता है। तो खून को साफ करना है तो घर पर दूब का जूस निकालें और पी जाएं। आपके पास समय नहीं है या आसपास दूब नहीं मिल रही तो मार्केट में दूब का सिरप भी उपलब्ध है।
दूब को ‘ग्रीन ब्लड’ कहते हैं
दूब के रस को ‘ग्रीन ब्लड’ कहते हैं। इसके सेवन से रेड ब्लड सेल्स बढ़ते हैं। खून की कमी से होने वाले एनीमिया को भी इससे ठीक किया जा सकता है।
इम्यूनिटी मजबूत होती है 
दूब को इम्यूनिटी बढ़ाने वाला हर्ब बताया गया है। इसमें आयरन, एंटी ऑक्सीडेंट्स, कैल्शियम, फॉस्फोरस, फाइबर, पोटैशियम और प्रोटीन की भरपूर मात्रा होती है। हमारे शरीर में इम्यूनिटी तब कमजोर होती है जब पोषक तत्वों की कमी हो और टॉक्सिन की मात्रा बढ़ जाए। दूब डिटॉक्सिफायर मेडिसिन की तरह तो काम करती ही है, इम्यूनिटी को भी बूस्ट करती है।
सिर दर्द, बुखार में भी उपयोगी है
आपको सिर दर्द की शिकायत रहती है तो दूब के जूस के सेवन करने से लाभ होता है। यही नहीं, शरीर में ऐंठन और दर्द भी कम होता है। दांतों में दर्द हो तो शहद में दूब का रस मिलाकर खा जाएं। या फिर सूखे दूब के पाउडर को घी या शहद के साथ मिलाकर खाएं। इससे तुरंत राहत मिलती है।
बुखार में दूब का सेवन सबसे अधिक असरदार होता है।
लिवर के लिए टॉनिक का काम
पेट दर्द हो या मरोड़, दूब का जूस पिएं या दूब का पानी, तत्काल आराम मिलता है। डॉ. दीक्षा बताती हैं कि यह लिवर के लिए फायदेमंद है। पेट में अल्सर होने पर दूब का जूस पीना चाहिए।
इसी तरह दूब से डाइजेशन भी ठीक होता है। कूलिंग नेचर होने की वजह से यह एसिडिटी में भी उपयोगी है। हालांकि कब्ज की शिकायत में दूब के सेवन से कोई लाभ नहीं मिलता।
नींद नहीं आती हो दूब का रस पिएं
दूब का सेवन स्ट्रेस को भी दूर करता है। इसमें मौजूद एंटी ऑक्सीडेंट्स स्ट्रेस को दूर करने में मदद करते हैं। अगर नींद नहीं आने की शिकायत हो तो दूब का रस पीना चाहिए। सुबह नंगे पांव हरी दूब वाली घास पर चलने से न केवल आंखों की रोशनी बढ़ती है बल्कि सिर दर्द, माइग्रेन को भी ठीक किया जा सकता है।
UTI में भी काम करती है
पुरुषों से ज्यादा महिलाओं में UTI (यूरिनरी ट्रैक्ट इन्फेक्शंस) की परेशानी पाई जाती है। इसमें दूब के सेवन से बीमारी में राहत मिलती है। जिन महिलाओं को पाइल्स और वेजाइनल व्हाइट डिस्चार्ज की शिकायत उन्हें दही के साथ दूब का पेस्ट मिलाकर खाना चाहिए। PCOS बीमारी में भी दूब एक नेचुरल मेडिसिन के रूप में काम करती है।
हल्दी के साथ दूब का पाउडर मिलाएं
दूब घास का इस्तेमाल इचिंग, स्किन रैशेज और एग्जिमा ठीक करने में भी किया जाता है। मुट्‌ठी भर दूब घास का पेस्ट बना लें। इसे हल्दी के साथ मिलाकर स्किन पर लगाएं तो स्किन की बीमारी ठीक होती है। त्वचा छिलने या छोटे-मोटे घाव बनने पर दूब का पेस्ट काम आता है।
दूब से न केवल स्किन के रैशेज हटते हैं बल्कि तेजी से घाव भी भरता है। रेगुलर दूब का रस पीने से स्किन में निखार आता है। सोरायसिस बीमारी ठीक करने में भी इसका इस्तेमाल किया जाता है। इस घास के काढ़े से कुल्ला करने से मुंह के छाले भी चले जाते हैं।
अब चलते-चलते ये भी जान लीजिए…
दूब हर मौसम में पनपती है। इसकी जड़ों में हवा और जमीन से नमी खींचने की क्षमता अधिक होती है। यही कारण है कि सर्दी हो या गर्मी, दूब पर मौसम का असर नहीं होता।
दूब को संस्कृत में 'दूर्वा', 'अमृता', 'अनंता', 'गौरी', 'महौषधि', 'शतपर्वा', 'भार्गवी' नाम से भी जानते हैं। दूब के पौधे की जड़ें, तना, पत्तियां सब औषधि के रूप में इस्तेमाल की जाती हैं।
डिस्क्लेमर: यह आलेख आयुर्वेद विशेषज्ञ की सलाह से लिखा गया है। इसमें बताए गए इलाज पर अमल करने से पहले आयुर्वेदाचार्य से राय ले लें। 